暇日飲酒輒用靖節先生韻積二十首  其二○
作者：俞德鄰
朝代：宋

paragraphs: 道喪聖復遠，姦僞紛亂真。
山林有逸士，但飲曹參醇。
寧著潛夫論，有死不美新。
豈不羨爵位，比肩羞董秦。
生爲朝中英，死爲泉下塵。
奄忽隨物化，營營徒爾勤。
不如寓之酒，日與糟丘親。
秋渠溜宿雨，園蔬含土津。
西郊澄霽景，柴車行可巾。
有客乃竟醉，不問何許人。